Սոֆյա Ռաֆայելլի

**Սոֆյա Ռաֆայելլի** (, ), իտալացի գեղարվեստական մարմնամարզուհի, աշխարհի և Եվրոպայի բազմակի չեմպիոն։

## Կարիերա
### Սկիզբ
Սոֆիա Ռաֆայելլին սկսել է զբաղվել գեղարվեստական մարմնամարզությամբ 7 տարեկան հասակում Ջուլիետտա Կանտալուպպիի, Կրիստինա Գիուրովայի և Բիլյանա Դյակովայի ղեկավարությամբ Ֆաբրիանո ակումբում։ Նրա միջազգային դեբյուտը տեղի է ունեցել 2018 թվականի պատանիների Եվրոպայի առաջնությունում, որտեղ Ռաֆայելլին գրավել է 5-րդ տեղը լախտերով վարժության եզրափակիչում։ 2019 թվականի պատանիների աշխարհի առաջնությունում նա նվաճել է երեք արծաթե մեդալ՝ թիմային մրցույթում, ժապավենով և լախտերով վարժություններում։

### 2020
2020 թվականին տեղի ունեցավ Սոֆիայի դեբյուտը մեծահասակների մրցումներում՝ ազգային մակարդակով։ Իտալիայի առաջնությունում նա գրավեց երրորդ տեղը բազմամարտում, առաջին տեղը լախտերով վարժությունում, երկրորդ տեղը գնդակով վարժությունում։

### 2021
Սոֆիան տասներորդ տեղը գրավեց բազմամարտում Սոֆիայում անցկացված Աշխարհի գավաթում, իսկ առանձին գործիքների եզրափակիչում Ռաֆայելլին կարողացավ նվաճել արծաթե մեդալ լախտերով և բրոնզե մեդալ գնդակով վարժություններում։ Տաշքենդի Աշխարհի գավաթում մարզուհին նվաճեց երկու արծաթե մեդալ ժապավենի և օղակի եզրափակիչներում։

Մայիսին Ռաֆֆայելլին մասնակցեց Պեզարոյի Աշխարհի գավաթին, որտեղ ութերորդ տեղը գրավեց բազմամարտում։ Իտալիայի ազգային առաջնությունում Սոֆիան երկրորդ տեղը գրավեց բազմամարտում, ինչը նրան հնարավորություն էր տալիս ներկայացնել իր երկիրը 2020 թվականի Տոկիոյի Օլիմպիական խաղերում, սակայն հավաքականի գլխավոր մարզիչ Էմանուելլա Մակկարանիի որոշմամբ մարզուհին չընդգրկվեց այս մրցումների հայտացուցակում։ Սոֆիա Ռաֆայելլին և Ալեքսանդրա Աջիուջիուկուլեզեն ընտրվեցին ներկայացնելու Իտալիան 2021 թվականի գեղարվեստական մարմնամարզության Եվրոպայի առաջնությունում։ Ռաֆայելլին ութերորդ տեղը գրավեց բազմամարտում և լախտերով վարժության եզրափակիչում։

2021 թվականի աշխարհի առաջնությունում նա նվաճեց բրոնզե մեդալ օղակով վարժությունում և արծաթե մեդալ թիմային մրցումում։

### 2022
Ռաֆայելլին մասնակցեց 2022 թվականի Աշխարհի գավաթին Աթենքում և նվաճեց ոսկե մեդալ բազմամարտում, գնդակով և լախտերով վարժությունների եզրափակիչներում, ինչպես նաև արծաթե մեդալ օղակով վարժությունում։ Ապրիլի 8-10-ը Ռաֆայելլին մասնակցեց 2022 թվականի Աշխարհի գավաթին Սոֆիայում, որտեղ նվաճեց արծաթե մեդալ բազմամարտում՝ զիջելով Բորյանա Կալեյնին։ Նա նաև նվաճեց 3 արծաթե մեդալ օղակով, գնդակով և լախտերով վարժություններում և 6-րդ տեղը գրավեց ժապավենով վարժության եզրափակիչում։ Այնուհետև Ռաֆայելլին մասնակցեց Աշխարհի գավաթին Բաքվում, որտեղ նա տարավ իր կարիերայի երկրորդ հաղթանակը բազմամարտում՝ առաջ անցնելով Բորյանա Կալեյնից և Միլենա Բալդասսարրիից։ Նա նաև նվաճեց ոսկե մեդալ օղակով վարժությունում, երկու բրոնզե մեդալ գնդակով և լախտերով վարժություններում և 5-րդ տեղը գրավեց ժապավենով վարժությունում։

Այնուհետև Սոֆիա Ռաֆայելլին հանդես եկավ 2022 թվականի Իտալիայի առաջնությունում, որտեղ նվաճեց ոսկե մեդալ բազմամարտում, ինչպես նաև կարողացավ նվաճել չորս ոսկե մեդալ գնդակով, օղակով, ժապավենով և լախտերով վարժությունների եզրափակիչներում՝ առաջ անցնելով Միլենա Բալդասսարրիից։ Հունիսի 3-5-ը Ռաֆայելլին մասնակցեց 2022 թվականի Աշխարհի գավաթին Պեզարոյում, որտեղ կրկին նվաճեց ոսկե մեդալ բազմամարտում։ Բացի այդ, նա նվաճեց 3 ոսկե մեդալ օղակով, գնդակով և լախտերով վարժությունների եզրափակիչներում և արծաթե մեդալ ժապավենով վարժությունում։

Հունիսի 15-19-ը Ռաֆայելլին մասնակցեց 2022 թվականի Եվրոպայի առաջնությանը Թել-Ավիվում, Իսրայել, որտեղ նա նվաճեց 2 ոսկե և 2 արծաթե մեդալ համապատասխանաբար օղակով, լախտերով, գնդակով վարժություններում և թիմային մրցումներում, ինչը նրան դարձրեց առաջին իտալուհի գեղարվեստական մարմնամարզուհին, ով նվաճել է ոսկե մեդալ Եվրոպայի առաջնությունում։

Ռաֆայելլին ներկայացրեց Իտալիան 2022 թվականի Համաշխարհային խաղերում, որտեղ նա նվաճեց ոսկե մեդալ լախտերով վարժության եզրափակիչում և երկու արծաթե մեդալ օղակով և գնդակով վարժությունների եզրափակիչներում։ Օգոստոսի 26-28-ը Ռաֆայելլին մասնակցեց Աշխարհի մարտահրավերի գավաթին Կլուժ-Նապոկայում, որտեղ նվաճեց ոսկե մեդալ բազմամարտում՝ դառնալով առաջին իտալուհի գեղարվեստական մարմնամարզուհին, ով նվաճել է ոսկե մեդալ բազմամարտում Աշխարհի մարտահրավերի գավաթում։ Բացի այդ, նա նվաճեց 2 ոսկե մեդալ օղակով և ժապավենով վարժությունների եզրափակիչներում և բրոնզե մեդալ լախտերով վարժությունում։

2022 թվականի սեպտեմբերի 14-18-ը Ռաֆայելլին ներկայացրեց Իտալիան աշխարհի առաջնությունում Սոֆիայում, Բուլղարիա, որտեղ նա նվաճեց 5 ոսկե մեդալ բազմամարտում, օղակով, գնդակով, ժապավենով վարժություններում և թիմային հաշվարկում, ինչպես նաև բրոնզե մեդալ լախտերով վարժության եզրափակիչում։

### 2023
Սեզոնի առաջին մեկնարկը եղավ Գրան-պրիի փուլը Մարբեյայում, Իսպանիա: Սոֆիան հաղթեց բազմամարտում: Առանձին տեսակների եզրափակչում Սոֆիան նվաճեց ոսկե մեդալ ժապավենի եզրափակչում և արծաթե մեդալ լախտերի եզրափակչում: Մարտի 18-ին Ռաֆֆաելին մասնակցեց 2023 թվականի Աշխարհի գավաթին Աթենքում: Նա հաղթեց բազմամարտում, օղակի եզրափակչում և երկրորդ տեղը գրավեց գնդակի եզրափակչում: Այնուհետև Սոֆիան մասնակցեց Աշխարհի գավաթին Սոֆիայում, որտեղ երկրորդ տեղը գրավեց բազմամարտում և գնդակի եզրափակչում, երրորդը՝ լախտերի և օղակի եզրափակիչներում: Ապրիլի 15-ին մարմնամարզիկը հանդես եկավ 2023 թվականի Աշխարհի գավաթում Տաշքենդում, նա նվաճեց 5 ոսկե մեդալ:Բաքվում անցկացված Աշխարհի գավաթի փուլում Ռաֆֆաելին երկրորդ տեղը գրավեց բազմամարտում՝ զիջելով Ստիլյանա Նիկոլովային:

2023 թվականի Եվրոպայի առաջնությունում նվաճեց երկու ոսկե և մեկ արծաթե մեդալ:Իտալիայի առաջնությունում Ռաֆֆաելին նվաճեց 5 ոսկե մեդալ: Իտալիայի առաջնությունում մարմնամարզուհին նվաճեց 5 ոսկե մեդալ:

Նույն տարում աշխարհի առաջնությունում նվաճեց երեք արծաթե մեդալ բազմամարտում, գնդակի և օղակի եզրափակիչներում և մեկ բրոնզե մեդալ թիմային առաջնությունում:

### 2024
Օլիմպիական սեզոնի առաջին մրցումը եղավ Աշխարհի գավաթի փուլը Աթենքում: Սոֆիան նվաճեց երկու արծաթե մեդալ գնդակի և օղակի եզրափակիչներում: Այնուհետև Ռաֆֆաելին մասնակցեց Աշխարհի գավաթի փուլին Սոֆիայում, Բուլղարիա: Մարմնամարզիկը նվաճեց բրոնզե մեդալ օղակի եզրափակչում, ոսկե մեդալ լախտերի եզրափակչում: Բաքվում անցկացված Աշխարհի գավաթի փուլում Սոֆիան երրորդ տեղը գրավեց բազմամարտում՝ զիջելով Դարյա Վարֆոլոմեևային և Էլվիրա Կրասնոբաևային: Օղակի եզրափակչում Սոֆիան նվաճեց արծաթ, լախտերի եզրափակչում՝ ոսկի:

Մայիսի 3-5-ը Սոֆիան մասնակցեց 2024 թվականի Եվրոպայի գավաթին, նվաճեց արծաթ բազմամարտում, ոսկի օղակով, արծաթ լախտերով, բրոնզ ժապավենով: Մայիսի 23-ից 26-ը Ռաֆֆաելին ներկայացնում էր Իտալիան 2024 թվականի գեղարվեստական մարմնամարզության Եվրոպայի առաջնությունում Բուդապեշտում: Սոֆիան երկրորդ տեղը գրավեց բազմամարտում, առաջինը՝ գնդակի եզրափակչում, երկրորդը՝ ժապավենի եզրափակչում: Նաև Ռաֆֆաելին նվաճեց արծաթե մեդալ թիմային մրցումում:

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Իտալացի մարզիկներ